**Сабақтың тақырыбы: Сән және талғам.Үстеулерді қайталау.**

1.Үстеу дегеніміз не?

2.Үстеудің  мағыналық түрлері қандай?

3.Мезгіл үстеуі дегеніміз не?

4.Мекен үстеуі дегеніміз не?

5.Сын-қимыл (бейне) үстеуі дегеніміз не?

6.Мөлшер үстеуі дегеніміз не?

7.Күшейткіш үстеуі дегеніміз не?

8.Мақсат үстеуі дегеніміз не?

Тапсырма:

Мына мәтінге үстеулерді қосып өзгертіңіз:

Мен таңертең сағат жетіде тұрдым. Денешынықтыру жаттығуларын жасадым..Сағат сегізде үйден шықтым. Жұмыс сағат тоғызда басталады, сағат 19.00-де аяқталады. Сағат он жарымда ұйықыға жатамын.

**Сән ( франц**. Moda, лат. Modus – өлшем, әрекет тәсілі)- киім кию мәдениеті, өмірдің әр түрлі сферасында жеке талғамның уақытша үстемдік етуі.  
түрлі қоғамдық топтардың тұрақты киім үлгісі.

**Классикалық стиль:**• Қимылға кедергі келтірмейді, ыңғайлы;  
• Нәзік реңкті немесе ұсақ суретті жоғары сапалы мата;  
• Түстері қатты ашық емес және нәзік;  
• Аксесуарлары мен әшекейлері ұстамды;  
• Орташа өкшелі немесе өкшесіз жайпақ аяқ - киімдер.  
**Спорттық стиль** – демалыста, спортпен айналысқанда, саяхатқа шыққанда киюге ыңғайлы киімдер. Жалпы спорттық стильдегі киімдерде адам өзін еркін және ыңғайлы сезінеді.  
**Романтикалық стиль** – әдемілік, ерекшелік, сүйкімділік немесе нәзіктікті әдеттегіден тыс бөліп көрсетеді. Романтикалық стильдің ерекшелігі – қатпарлар, желбіреушелер, шілтерлер, банттар жиынтығынан тұрады.  
**Фольклорлық стиль** (этникалық стиль) – ұлттық сипаттағы осы заманғы киімдер. Бұл стильде ұлтық ою - өрнектер, кестелер, қол жұмысының көптеген элементтері кеңінен пайдаланылады.

Жаңа сөздермен танысу

құмар-азарт, увлечение

мінез-құлық-характер

әрдайым-всегда

адал-верный

нәзіктік-нежность

үміт-надежда

белсенді-активный

сенімділік -надежность

қарапайымдылық-простота

пәктік-чистота,непогрешимость

табанды-настойчивость

іскерлік-деловитость

Әр адамның өз талғамы бар. Талғаммен киіну де -өнер.Киім сатып алғанда немесе үйімізді жиһаздармен толтырғанда неліктен кей түстерге басымдық беріп, кейбірін мүлдем ұнатпаймыз? Себебі ол түс –көңіліңізге жағымды.

Адамның белгілі бір түске өмір бойы құмар болуы оның мінез-құлқын танытады.

**Қызыл** Қызыл киім киетін адам өмірді сүйеді. Бұл түсті ұнататын адамдар – әрдайым көмек беруге даяр адал достар.

**Алқызыл** –әйелге тән қасиет пен нәзіктік түсі.

**Сары** – күн сәулесі, қуанышқа толы үміт түсі. Оны көңілді, өмірді сүйетін, белсенді,адамдар таңдайды. **Жасыл түс** – ақылды , жағдайды терең түсіне білетін жандарға ұнамды.

**Көгілдір** – тыныштық пен ақиқат түсі.

**Көк түсті** ұқыптылық пен тазалықты ұнататын сезімтал адамдар таңдайды. Тыныштықты бәрінен артық көреді.

**Күлгін түс** армандарды оятады. Оны ұнататын жандар – шығармашыл адамдар.

**Қоңыр** – тұрақтылық, ұстамдылық, сенімділік пен қарапайымдылықты білдіреді. Бұл түсті ұнататын адам – тамаша қызметкер және сенімді адам.

**Ақ –** тазалық, пәктік, тыныштық түсі.

**Сұр –** іскерлік түсі. Оны ұнататын жандардың мінезі қатты және табанды.

**Қара** – «қауіпті әйелдер» түсі. Қара киім киетін әйел аяушылық сезімін білмейді.

**Сұрақтарға жазбаша жауап жазыңыздар**

Сіз қандай стильдегі киімдерді ұнатысыздар?

Қандай түсті киімдерді кигенді ұнатасыздар?

Психологтардың түстер туралы айтатыны дұрыс па? Қалай ойлайсыздар?